બેટાઓ, જાંબુડો હરખઘેલો બન્યો છે, હું શુક્રના સંક્રમણ શોધવા નીકળેલી આંખને થોડી વાર જાંબુની કળીઓમાં (મંજરી કહીશું) પાર્ક કરું છું અને મને મારા ચૈતન્યનો અલૌકિક સ્પર્શ થાય છે. દુરથી આવી રહેલા ગોગલ્સ પહેરીને પૃથ્વીલોકને જોતા વાદળો કદાચ મને જ, કોઇ કવિને શોધી રહ્યા છે. દરેક વાદળને એની કુંડળીમાં ઉલ્લેખાયા પ્રમાણેનો એક કાલિદાસ મળે છે. બેટા,ચાલ, હું આ વાદળદળની સ્વાગતસભાની તૈયારી કરું.